**บทประพันธ์ โศกาลัย**

***โคลงสี่สุภาพ***

|  |  |
| --- | --- |
| **นวมินทร์ธิราชเจ้า** | **จอมไทย** |
| **เสด็จสู่สุราลัย** | **แหล่งฟ้า** |
| **แสนโศกวิโยคใจ** | **เจียนดับ** |
| **ราษฎร์ร่ำระงมหล้า** | **เหล่าล้วนเสียขวัญ** |
| **อัญเชิญบรมโกศแก้ว** | **เก็จกาญจน์** |
| **ปราสาทดุสิตสถาน** | **ที่ไท้** |
| **มโนมอบศิระกราน** | **กรำเทวษ** |
| **คงแต่พระคุณให้** | **อุ่นห้วงใจเสมอ** |
| **ถึงเลอพระเกียรติล้ำ** | **เลิศใจ** |
| **เพียบพระคุณไผท** | **ทั่วด้าว** |
| **สรรพสิ่งผันไป** | **แปรเปลี่ยน** |
| **ไตรลักษณ์ระรานร้าว** | **แหลกเรื้อใจสยาม** |
| **ยามเมรุมาศตั้ง** | **ตรึงตรา** |
| **งามระยับกลับอุรา** | **ร่ำไห้** |
| **สำรวมจิตเจตนา** | **หวังแนบ บาทเฮย** |
| **เกิดกี่ภพพึงได้** | **อยู่ด้าวพระขวัญ** |

***นายอิสรภัทร วารีสอาด : ประพันธ์***