**โศกาลัย**

***สัททุลวิกกีฬิตฉันท์ ๑๙***

|  |  |
| --- | --- |
| **กราบบังคมสดุดีพระจอมภทรราช** |  |
| **สิ้นแล้ว ธ นักปราชญ์** | **บดี** |
| **ทรงสร้างสรรค์คติสอนประชาวิริยะมี** |  |
| **ความเพียรประเสริฐศรี** | **พิทักษ์** |
| **ทรงเหน็ดเหนื่อย ธ เสด็จสกลสถลมรรค** |  |
| **เสโท ธ ท่วมหนัก** | **พระกาย** |
| **ทรงทำงานวิเคราะห์คิดพินิจวรอุบาย** |  |
| **พระเกียรติพระเฉิดฉาย** | **อนรรฆ** |
| **แปดสิบเก้าวสสาลุล่วงชนประจักษ์** |  |
| **โลกรู้ประชวรหนัก** | **จะโศก** |
| **ไตรภพนองชลเนตรสยามรฐวิโยค** |  |
| **ราชันพระจากโลก** | **นิรันดร์** |
| **เจ็ดสิบศกนวมินทร์พระภูมิพลนั้น** |  |
| **สิบสามตุลาพลัน** | **สมัย** |
| **สู่แดนสรวง ณ สวรรค์ดุสิต ธ จรไกล** |  |
| **สามโลกสะเทือนไหว** | **สิคร้าม** |
| **โศกาแล้วนฤพานพระผู้กิติพระนาม** |  |
| **จากแล้วประชาคาม** | **สถาน** |
| **โศกาลัยศิรวาทประณตพระบริบาล** |  |
| **กราบดวงพระวิญญาณ** | **ธ เทอญ** |

***นายตรีภูวน์ภาณ อนุนาท : ประพันธ์***